“เงินบาท” เปิดอ่อนค่า 35.76 บ. หลังดอลลาร์แข็ง
“ตลาดเงินบาท” เปิดตลาดเช้านี้อยู่ที่ 35.76 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 35.71 บาท/ดอลลาร์ หลังดอลลาร์แข็งค่า โดยได้รับปัจจัยหนุนจากตัวเลขยอดค้าปลีกของสหรัฐฯ ออกมาดีกว่าที่ตลาดคาดการณ์ไว้
“ตลาดเงินบาท” เปิดตลาดเช้านี้อยู่ที่ 35.76 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 35.71 บาท/ดอลลาร์ หลังดอลลาร์แข็งค่า โดยได้รับปัจจัยหนุนจากตัวเลขยอดค้าปลีกของสหรัฐฯ ออกมาดีกว่าที่ตลาดคาดการณ์ไว้
17 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.76 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 35.71 บาท/ดอลลาร์ ตามทิศทางตลาดโลกเนื่องจากดอลลาร์ปรับตัวแข็งค่าเมื่อเทียบกับสกุลเงินหลัก หลังได้รับปัจจัยหนุนจากตัวเลขยอดค้าปลีกของสหรัฐฯ ออกมาดีกว่าที่ตลาดคาดการณ์ไว้ ทำให้มีแรงเทขายเงินสกุลอื่นเพื่อทำกำไรแล้วกลับมาถือครองดอลลาร์
“บาทปรับตัวอ่อนค่าตามทิศทางตลาดโลก หลังตลาดกลับมาถือครองดอลลาร์ที่ได้รับปัจจัยหนุนจากตัวเลขยอดค้าปลีกสหรัฐฯ ออกมาดีเกินคาด” นักบริหารเงิน กล่าว
โดยนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 35.60-36.00 บาท/ดอลลาร์ สำหรับคืนนี้จะมีการประกาศตัวเลขขอรับสวัสดิการว่างงานประจำสัปดาห์ของสหรัฐฯ